runetrust/blame-folketinget-dk huggingface dataset:
Per Husted (S), 2010-02-03:
Jeg står med en statistik fra UNI-C, der klart dokumenterer, at der, hvis vi ser på 2006, 2007 og 2008, er en tendens til senere skolestart, og det var det, jeg gerne vil have ministeren til at kigge på og ud fra det komme med nogle forslag til, hvordan man kan få en tidligere skolestart.
Line Barfod (EL), 2005-03-15:
Så blot for her i en meget rund form at tilkendegive, at det, der er regeringens ambition med at fremsætte det her lovforslag, er jo i lyset af en ny kommunalstruktur, men i øvrigt også uagtet det, en ambition om at give borgerne et bedre og mere målrettet tilbud om at møde den offentlige sektor, at lave nogle borgerservicecentre.
Liselott Blixt (DF), 2020-12-02:
Vi har jo siddet i vores følgegruppe og netop også fået noget at vide, når der var mink, der smittede, eller hvor virus muterede osv., og derfor må det jo også have været i sundhedsministerens rolle at sikre, at der også var lovhjemmel til at gøre noget på de her minkfarme.
Jakob Axel Nielsen (KF), 2006-11-28:
Det har hele tiden været sådan – og det vil det forhåbentlig også være i morgen – at de mennesker, der er enten opsagt og fratrådt eller opsagt og fritstillet, ikke er omfattet af virksomhedsoverdragelsesloven, for dem har den overdragende arbejdsgiver ikke nogen instruktionsbeføjelser over for længere.
Per Clausen (EL), 2008-01-30:
Synes ministeren ikke, at det ville have været rart at vide, at der var en sådan rapport, for at kunne bruge den i de forhandlinger, som ministeren jo deltager i og har deltaget i i snart meget lang tid med en række af Folketingets øvrige partier, og for at kunne indgå mere kvalificeret i den politiske debat, der foregår i samfundet om vores omstilling til vedvarende energi?
Peter Kofod Poulsen (DF), 2016-11-09:
Når man som lovlydig borger, der passer sine ting, gør det, man nu engang skal, sætter arbejdspladser i gang, løber en stor risiko, bliver bestjålet, er det så rimeligt, at det, man må gøre, når politiet ikke tager sådan en sag som den her, medfører en strengere straf end det, som tyven – det egentlige problem – her kan få?
Mette Frederiksen (S), 2025-02-18:
Vi har da som land og som rigsfællesskab et stort behov for at have kendskab til hinanden, og jeg tror, at hvis man skal se noget godt i den seneste måneds tid til halvanden, er det jo nok, at vi alle sammen har fået Grønland og Grønlands fortid og Grønlands fremtid højere op på både vores fælles bevidsthed og egen bevidsthed.
Samira Nawa (RV), 2025-11-20:
Det, der har været vigtigt for Radikale Venstre, har været også at få indbygget et økonomisk incitament for kommunerne, sådan at man ikke bare tager sig af de stærkeste ledige – det er noget af det, fru Karin Liltorp har bragt ind i debatten her i løbet af den sidste times tid – men jo også, at man kommunalt tager sig af dem, der er allerlængst væk fra arbejdsmarkedet.
Karsten Lauritzen (V), 2017-03-30:
I det første beslutningsforslag, B 35, om bedre muligheder og vilkår for private udlån til iværksættere, herunder gennem lånebaseret crowdfunding, foreslår Alternativet, at vi får en skattefritagelse af renteindtægter for op imod 50.000 kr. pr. år for privat udlån til iværksættervirksomheder, herunder lånebaserede crowdfundingplatforme.
Henning Hyllested (EL), 2016-04-28:
Nej, men det er jo også lige nøjagtig det, jeg anker over; når man bliver ved med at snakke om omkostninger, bliver vi jo nødt til at snakke om dem totalt, også de eksterne, om jeg så må sige, omkostninger, det medfører, at vi transporterer os mere og mere både i biler og i lastbiler.
Benny Engelbrecht (S), 2021-04-29:
Derfor har vi også i det udspil, vi har lagt frem, »Danmark fremad – Infrastrukturplan 2035«, foreslået at igangsætte en undersøgelse, der har til hensigt at undersøge alternative transportmuligheder mellem Bornholm og det øvrige Danmark for dermed at skabe en bedre sammenhæng mellem landsdelene.
Bjarne Corydon (S), 2011-10-12:
Det, vi kan gøre ved det, er at føre en aktiv økonomisk politik, hvor vi skubber til væksten, og vi også på den lange bane via det, vi gør, når det gælder uddannelse, når det gælder nye vækstbrancher – spørgeren vil være bekendt med de klimainitiativer, der er taget fra den nye regering – gør alt, hvad vi kan for at sikre en høj beskæftigelse og gode job i Danmark.
Simon Kollerup (S), 2020-11-04:
Derfor skal vi lave verdens bedste iværksætterpolitik, og den skal svare på nogle af de ting, som vi ser som udfordringer i vores samfund, f. eks. at vi skal have iværksættere, der svarer på fremtidens grønne behov, som der ikke er løsninger på i dag, og der skal være mange flere kvindelige iværksættere.
Ole Hækkerup (S), 2012-11-29:
Det er det, vi har forsøgt at udtrykke meget præcist i vores vedtagelse, hvor vi siger: Ja, det er godt med stærke borgere, ja, det er fremragende med et stærkt politi, men det skal være et helt samfund, der bakker op om de helt grundlæggende værdier, som et retssamfund som Danmark skal bygge på.
Astrid Krag (S), 2011-12-14:
Og i forlængelse af hele tilgangen med, at vi skal have en ligestillet forståelse, en ligestillet tilgang til de somatiske og de psykiatriske sygdomme i vores sundhedsvæsen, har jeg bedt Sundhedsstyrelsen om at tage begge de områder med i det faglige arbejde, der pågår lige nu.
Jørn Dohrmann (DF), 2013-04-04:
Jeg vil bare gerne spørge hr. Hans Christian Schmidt, om det ikke er rigtigt, at under samrådet den 2. april og også under udvalgsmødet gjorde vi netop opmærksom på, at når svarene kom så sent efter samrådet, kunne det være en mulighed, at der var nogle svar, som krævede yderligere spørgsmål.
Peter Skaarup (DF), 2001-05-30:
Ligesom bankerne budgetterer med, at der, hvor de måske ikke er så gode til at få provisioner længere, bruger de gebyrer, finansindtægter som en slags 100 pct.s indtægter, hvor der egentlig ikke er de helt store udgifter ved at opkræve det pågældende gebyr.
Anne Grete Holmsgaard (SF), 2003-04-10:
Efter vores mening er det klart den værste konsekvens af, at man har fjernet UVE-midlerne, at det har sat udviklingen inden for sol - både celler og varme - biogas og også geotermi og en række andre områder fuldstændig i stå, hvilket er bagudskuende og i hvert tilfælde ikke kan være en fordel for erhvervsudviklingen.
Jacob Buksti (S), 1999-10-07:
Det eneste, vi bare siger helt åbent, er, at vi ikke kan forstå, at det er skattevæsenet, der skal betale for foretagendet, og derfor er vi meget åbne over for alle mulige løsninger, hvis det er sådan, at man mener, det kan gøres uden at slå et hul i skattesystemet.
Inger Støjberg (V), 2020-10-30:
Jeg kender ingen danskere og heller ingen minkavlere, der ikke ønsker at efterleve regler, der giver mening, og jeg synes sådan set, at det, der er problemet her, er, at man ikke rigtig kan få svaret fra ministeren og fra regeringen på, hvordan 7,8-kilometerszonen præcis opstod, og hvorfor det præcis er sådan, og nu også her senest fru Ulla Tørnæs' spørgsmål.
Eva Flyvholm (EL), 2021-11-09:
Så har vi selvfølgelig alle sammen i fællesskab en kæmpestor udfordring i forhold til at håndtere klimaforandringerne, som jo globalt set er en meget stor udfordring, men som også rammer det arktiske område rigtig hårdt, og derfor er det klart, at vi også skal stå sammen om at have en meget, meget stærk grøn profil.
Hans Kristian Skibby (DF), 2012-06-08:
Jeg kan til ordførerens beroligelse sige, at det er sådan, at der i Danmark bliver færre og færre bankdirektører, og det tror jeg faktisk er noget, som Socialdemokratiet godt er klar over, for de sidder med i Finansiel Stabilitet; altså, det er ikke så mange af dem, der er tilbage.
Rasmus Helveg Petersen (RV), 2012-01-20:
Med beslutningen om søredning har vi nu etableret Arktisk Råd som et forum, der træffer beslutninger om Arktis' fremtid, og det ligger fint i tråd med de radikale prioriteter om at forsøge at løse de internationale udfordringer i fællesskab og helst et forpligtende fællesskab.
Lissa Mathiasen (S), 2003-05-21:
Lad os lige få slået fast, for at den misforståelse ikke skal hænge i luften, at vi på intet tidspunkt har givet udtryk for, vi ikke ønsker en retsforfølgelse af den pågældende hærchef, ikke på noget tidspunkt. Dernæst: Hr. Peter Skaarup mangler stadig væk at give svar på, hvad årsagen er til, at man fra at være enig i at ville udtrykke en kraftig kritik af den håndtering, som er kraftigt kritisabel, går til ikke at ville være med til at udtrykke kritikken, men til gengæld laver en aftale med regeringen, som bare er en konstatering af, at det, der er sket, ikke er godt nok.
Lars-Christian Brask (LA), 2025-11-27:
Liberal Alliance er jo ikke med i den bagvedliggende aftale, men i Liberal Alliance virker det fra vores synspunkt meget fornuftigt at nedlægge Udviklingspolitisk Råd, og det støttes også af flere af de nuværende medlemmer af Udviklingspolitisk Råd, høringssvar og oprettelsen af Partnerskab for Global Udvikling.
Zenia Stampe (RV), 2024-05-21:
Man kan sige, at der ikke er en gråzone, men der er i hvert fald en misforståelse, og jeg tror sådan set, det kan være rigtig godt for begge parter at høre, hvordan situationen forekom for den anden, men også at den, der måske føler sig uretfærdigt dømt, også kan få lov til at sige, hvorfor vedkommende ikke forstod det, som så ikke var et samtykke.
Torben Hansen (S), 2006-12-12:
Hvis man sætter sig ned og kigger på den viden, der er leveret fra ministeriet, og også på den viden, der blev leveret på den høring, som Miljøudvalget har holdt, så synes jeg rent faktisk, der er rigeligt med tilgængelig viden til, at vi strammer skruen noget ekstra, for det her er jo ikke et spørgsmål om, havde jeg nær sagt, tidsfrister og alt muligt andet, jo, det er det også, men i sidste ende er det her et spørgsmål om folks sundhed i byerne.
Line Barfod (EL), 2011-05-02:
Derfor vil jeg også gerne som andre takke SF for, at de for et par år siden satte det på Folketingets dagsorden, igangsætte det arbejde, der førte til, at vi, samtlige Folketingets partier, for nylig blev enige om, at der skulle ske noget, og at der er blevet sat et arbejde i værk, som vil føre til, at vi meget snart vil få et lovforslag fremsat, og at der også vil komme forslag til, hvad der i øvrigt skal iværksættes af foranstaltninger for både at prøve at sikre, at man bedre kan tage hånd om dem, der bliver ofre for stalking, og at man kan gribe ind over for gerningsmændene og også kan straffe dem og give dem behandling, og hvad der ellers måtte være behov for.
Lisbeth Bech-Nielsen (SF), 2021-12-22:
Vi har 27.000 ekstra mennesker, der kunne komme på arbejdsmarkedet, hvis deres ønske om at gå fra deltid til fuld tid blev opfyldt, og så har vi 10.000 unge mennesker, som gerne vil have en praktikplads, og som har ret til en ifølge den aftale, vi har lavet med erhvervslivet, men som ikke kan finde en.
Jacob Mark (SF), 2020-12-03:
Det, jeg godt kan lide ved de frie grundskoler, er, at hvis der nu skulle sidde en regering eller et politisk flertal, som har en skolepolitisk retning, som en forældregruppe synes er tudetosset, så kan den forældregruppe sige: Niks, det er ikke det rigtige skoletilbud for mine børn.
Kamal Qureshi (SF), 2005-05-11:
I dag står vi i den meget mærkværdige situation, at staten med lovgivningens magt forhindrer trossamfundene i at vie de medlemmer af menigheden, som er homoseksuelle, og at vi forhindrer de trossamfund, som skulle have et sådant ønske, i at gøre det.
Søren Søndergaard (EL), 2002-04-09:
Jeg havde i hvert fald regnet med, at en række af forsvarsministerens partikammerater var gået op og havde forsvaret forsvarsministeren og gjort opmærksom på, at når Venstre havde indgået et forlig, så var det selvfølgelig ikke en enkeltpersons skyld, men så var det noget, Venstre som parti tog på sig.
Mikkel Bjørn (DF), 2024-04-11:
Med andre ord skaber vi en retstilstand, hvor et politisk parti eller en forening, der er indvandringsskeptisk, vil have en snævrere adgang til at undslå sig en ophavsretsmæssig krænkelse med henvisning til en parodi, en pastiche eller en karikatur end andre, og det er efter vores mening en helt uantagelig retstilstand, der går direkte imod Grundtvigs berømte sætning om, at friheden skal være lige for Loke såvel som for Thor.
Morten Dahlin (V), 2024-05-07:
Men afvejningen af de forskellige beskyttelseshensyn foreslås ændret, så hensynet til realiseringen af en energipark tillægges en større vægt end hidtil ved realisering af vedvarende energi-anlæg, men ikke en ultimativ vægt, bare en anden vægt, så der stadig væk er en balance i forhold til natur, åbne kystlandskaber og biodiversitet.
Alex Vanopslagh (LA), 2023-05-31:
I forhold til spørgsmålet om bedre muligheder for merit vil jeg sige, at det er helt oplagt at tage fat på, og det er også mit klare indtryk, at ikke nok med at erhvervslivet kan se en fordel i det, men de studerende ønsker det åbenlyst, universiteterne kan se en fordel i det, og jeg har ikke hørt nogen her på Christiansborg tale imod det, så jeg tror også, det er en af de ting, som burde falde på plads.
Sanne Bjørn (RV), 2014-05-15:
Tilmed må det siges, at § 5, stk. 2-ordningen medfører, at der sker en løbende modernisering af lejeboligerne, hvilket selvfølgelig fører til et højere lejeniveau, ja, men det bliver dog først til virkelighed efter en genudlejning, så det ikke går ud over den nuværende lejer.
Kristian Hegaard (RV), 2020-05-19:
Jeg ved godt, at der er nogen, der har interesse i at gøre den her debat til sådan en udlændingedebat, og nu skal vi diskutere det, men det, der er interessant i den her sammenhæng, er jo de frihedsindskrænkende tiltag, der er sket i det her land siden 2001.
Mette Frederiksen (S), 2010-04-20:
Det er ikke ret mange måneder siden, at alle familierne i Danmark eller i hvert fald de fleste af os holdt jul, og tiden op til jul bar præg af én central diskussion, nemlig fattigdomsdiskussionen, fordi alle de frivillige organisationer i Danmark kunne melde, at antallet af ansøgere til julehjælp var større end nogen sinde før.
Jakob Sølvhøj (EL), 2018-10-11:
Her er det jo fuldstændig entydigt, at alle skolens aktører fra dem, der står i det daglige arbejde med børnene, til dem, der leder skolerne, og dem, der leder de kommunale skoleforvaltninger, fraråder det her og mener, at det vil være skadeligt at indføre sprogprøver i børnehaveklassen.
Tove Lindbo Larsen (S), 1998-02-04:
Målet for en moderne levnedsmiddelkontrol må være, at den er enkel, at den er enstrenget, at den er effektiv, og at den er troværdig. Enkel betyder, at det offentlige opstiller krav, som virksomhederne skal leve op til ved deres egen kontrol, og det offentlige skal kontrollere, om det nu også bliver fulgt.
Martin Lidegaard (RV), 2019-03-28:
Det skal ikke være en stor kommission eller noget, for det skal ikke være en kommission, der undersøger selve sagen, men der skal bare kastes et blik på: Giver det mening at bede Rigspolitiet om at tage den her efterforskning op igen, for så vidt angår forsikringsdelen, som er blevet nævnt mange gange, og som tilsyneladende aldrig har været efterforsket?
Rune Lund (EL), 2006-10-24:
Et spørgsmål er, om man kunne indføre et anonymiseret system med data over ulykker og næstenulykker, så forbrugere og øvrige ansatte i lufthavnene kan få oplysninger om lufthavnenes generelle sikkerhed, flyselskabernes ulykkesstatistik m.v.
Per Stig Møller (KF), 2002-02-20:
for de enkelte lande på Balkan, at de kan få de aftaler. Jeg tror, man i Kroatien vil sige til den røde Marshallplan, som Enhedslisten gerne vil pådutte Kroatien, at i de forskellige jugoslaviske republikker har man haft rigeligt med røde planer i de sidste 50 år.
Henning Hyllested (EL), 2017-05-04:
Med hensyn til det der med længere levetid vil jeg spørge, om ordføreren er opmærksom på, at det i den rapport, der blev lavet af den tidligere socialdemokratiske regering i sin tid, jo netop fremgår – og det ved vi jo også alle sammen – at der er en himmelvid forskel på, hvad for nogle grupper i samfundet der har fået kraftigt forøget levetid, og hvem der ikke har.
Benny Engelbrecht (S), 2014-11-11:
Derfor skal jeg selvfølgelig også for en god ordens skyld sige, at de tal, jeg har oplyst, godt kan dække over, at der er enkeltpersoner, der har givet mere end ét samtykke, både i en konkret sag, men altså også fordi man måske søger rådgivning i mere end ét pengeinstitut.
Søren Søndergaard (EL), 2017-11-16:
Og hvis det er sådan, at det er justitsministerens opfattelse, at der ligger et problem ude i horisonten, så går jeg naturligvis ud fra, at regeringen allerede er i gang med at tage kontakt til de øvrige lande i Europol om, hvordan de her problemer kan imødegås, f.eks. på et tidspunkt igennem en revideret aftale.
Aage Frandsen (SF), 2000-02-29:
Så derfor er vi tilhængere af, at der skal bruges så mange penge, som det er rimeligt, til kompetenceudvikling af medarbejdere, men vi mener også, at det er helt afgørende, at alle medarbejdere er med i sådan nogle ordninger, ellers risikerer vi, at der er nogle medarbejdere, som arbejdsgiverne finder skal have kompetenceløftet, mens der er andre, der ikke får det.
Søren Søndergaard (EL), 2025-12-02:
Når jeg læser forslaget til § 15 c, om, at kommunalbestyrelsen hver fjerde år skal indberette det samlede antal offentlige beskyttelsesrumspladser og sikringsrumspladser i kommunen til Styrelsen for Samfundssikkerhed, så undres jeg umiddelbart over, at det ikke umiddelbart virker som særlig ofte.
Peter Skaarup (DF), 2004-03-30:
Ville det ikke være rimeligt, når man nu laver århundredets traktat - det er vel sådan, man skal forstå fru Charlotte Antonsen - at man på samme måde sørgede for, at alle borgere, uanset om de kan modtage internet, eller hvad de kan modtage, i sin postkasse har det materiale, som ligger til grund for folkeafstemningen?
Marianne Jelved (RV), 2014-11-06:
Det er jo også derfor, jeg vælger at tilkendegive her fra talerstolen i dag, at jeg følger med i, hvad der sker, og at jeg også følger med i, hvad der sker i Danske Spil, og jeg har en aftale om et møde med Danske Spil i den nærmeste fremtid.
Lene Espersen (KF), 2003-01-22:
Jeg er meget glad for, at man har foretaget en individuel vurdering og dér er nået frem til, at for så vidt angår advokatområdet, er vi altså i den situation, at vi for at sikre advokaterne uafhængighed i forhold til myndighederne - det er absolut væsentligt i forhold til en diskussion om advokatetik, og det er væsentligt i forhold til at sikre en selvjustits inden for advokatstanden - må sikre, at regelsættet bliver overholdt, og at der er mulighed for at idømme disciplinær irettesættelse til dem, der ikke overholder reglerne for god advokatskik.
Lissa Mathiasen (S), 2001-01-25:
Men med det, at jeg er parat til på Socialdemokratiets vegne også at acceptere en genoptagelse af forhandlingerne, så er der ingen, der skal misforstå det som et udtryk for, at jeg på nogen måde skulle løbe fra den udtalelse, som jeg kom med i TV-Avisen den 21. november 2000.
Marlene Ambo-Rasmussen (V), 2021-01-13:
Men så var der også nogle af de andre, der gik ud og satte sig og røg, og så trak de en af beboerne med ud og brugte det som undskyldning, altså at man da lige skulle tage vedkommende ud at ryge, for så var det legitimt, at man sad derude hele tiden; og så gik man også lige ind og hentede nogle af beboernes is og tog dem med ud at spise, mens beboerne kunne sidde indenfor og kukkelure.
Lisbeth Bech Poulsen (SF), 2019-10-22:
Når man på det grønne område har ført, jeg vil ikke engang sige en zigzagkurs, men bare ikke rigtig har haft nogen kurs, så giver det også nogle svære betingelser for erhvervslivet, i forhold til hvad det kan betale sig for dem at investere i af nye maskiner og det at udvikle nye teknologier, om de trygt kan gå videre ad en bestemt vej, eller om det er spildte penge.
Mette Bock (LA), 2018-04-10:
Jeg synes dog lige, at jeg for god ordens skyld skal sige, at det, der ligger i Statens Kunstfond i dag, jo dækker meget mere og bredere end det, der kommer til at ligge i de to små regionale kunstfonde, som vi etablerer nu, fordi vi i det nye spor, vi lægger ud her, jo lægger rigtig meget vægt på også at sørge for, at man kan blive økonomisk selvbærende som kunstner, i forhold til hvad det er, man kan søge støtte til.
Aaja Chemnitz Larsen (IA), 2017-05-23:
I nogle af projekterne i Nuuk og Ilulissat er der lagt op til, at det skal være et OPP-projekt, altså et offentlig-privat partnerskab, man skal lave, mens der andre steder er behov for at se på, om det skal være fuldt offentligt finansieret, eller hvordan man vil gøre det.
Per Clausen (EL), 2011-02-03:
Det er jo rejst over for os i flere omgange, at der er tale om et stort problem, som der bør gøres noget ved, og det går jeg da ud fra at vi i det udvalgsarbejde, der bliver omkring det her, som en afledt effekt kan kigge på og så få rejst de relevante krav over for kulturministeren på det her område.
Søren Søndergaard (EL), 2002-02-28:
Vi er også bekendt med, at nogle virksomheder oven i købet udnytter det på den måde, at de medarbejdere, der så ansættes under ordningen, får en særlig lav løn i forhold til, hvad de ellers skulle have haft, fordi de jo kun betaler 25 pct. i skat.
Naser Khader (RV), 2002-02-06:
Vi er principielt for det frie valg, men i denne sammenhæng er det ikke en udvidelse af det frie valg, vi mangler, dels fordi det allerede er muligt at sende patienter til udlandet, dels fordi privathospitalerne også skal have ekstra personale og udvide deres kapacitet, hvis de skal modtage flere patienter fra det offentlige.
Jens Joel (S), 2021-06-03:
Man kan i forhold til hele ambitionen om at få en varieret skoledag jo se, at de steder, hvor det faktisk er blevet en varieret skoledag, er elevernes opfattelse af skoledagens længde også langt mere positiv end de steder, hvor man ikke har fået lavet en varieret skoledag, og hvor man faktisk ikke har fået bevægelsen eller den åbne skole eller den understøttende undervisning til at blive en del af et naturligt flow.
Christian Juhl (EL), 2015-10-20:
I stedet for bombefly kunne jeg forestille mig at vi havde nogle overvågningsfly, at vi havde noget redningsgrej, at vi havde nogle flere helikoptere og den slags ting, for det kæmpestore område kan vi jo ikke dække med de få skibe og få helikoptere, vi har til rådighed i øjeblikket.
Ole Birk Olesen (LA), 2021-12-14:
Det gør de så også her, altså siger nej til ligesom at fordele magten i kommunerne mere ligeligt til alle partier, i stedet for at Venstre og Socialdemokratiet sidder på så meget som følge af et valgsystem, der ikke giver en ligelig fordeling af mandaterne på baggrund af stemmeafgivningen.
Esben Lunde Larsen (V), 2016-03-30:
Kommer der fakta frem om, at der er en meget, meget stor gruppe af sager, som ingen konsekvenser får, og at lovgivningen ikke bliver taget i anvendelse, som det var intentionen, altså at anklagemyndigheden ikke tager de her redskaber i anvendelse, så er der jo grund til at diskutere det i udvalget.
Torben Hansen (S), 2008-01-22:
Vi har tidligere foreslået, og det vil vi gøre igen, en takstnedsættelse på den kollektive trafik med 25 pct., og for en pendler, der bruger alle zoner i hovedstadsområdet, vil det eksempelvis betyde en nedsættelse på 279 kr. og for en pendler mellem eksempelvis Randers og Aalborg en månedlig besparelse på 380 kr.
Ole Sohn (SF), 2007-09-06:
Vi skal simpelt hen have sikkerhed for, at alle børn får en god start, og derfor foreslår vi, at der maksimalt må være 22 elever i klasserne, så lærerne får mere tid til at tage vare på den enkelte elev, og at man giver de små klasser et ekstra skub med to lærere pr. klasse op til 3. klasse.
Dennis Flydtkjær (DD), 2023-04-18:
Jeg kan, selv om jeg egentlig ikke selv er en del af en bekymringskaravane, for jeg er faktisk it-nørd og uddannet it-mand og har arbejdet som it-supporter, udmærket godt forstå det, hvis der er nogen, der er bekymret for, hvor hurtigt det går, om det så er Facebook, digitale indberetninger, skat.dk, eller borger.dk og alt muligt, for det kan virke ret uoverskueligt, hvis ikke man lige selv er fra den tidsalder og har nemt ved de her ting.